ΓΡΑΠΤΗ ΕΡΩΤΗΣΗ E-0748/03

υποβολή: Olivier Dupuis (NI) προς το Συμβούλιο

(11 Μαρτίου 2003)

Θέμα: Απαγωγές πολιτών στο Grozny (Τσετσενία)

Σύμφωνα με την Ένωσηπέρ της φιλίας μεταξύ Ρωσίας και Τσετσενίας, έχουν σημειωθεί οι κάτωθι απαγωγές τσετσένων πολιτών από το τέλος Δεκεμβρίου 2002: στο Grozny και τα περίχωρα: στις 29 Δεκεμβρίου 2002 Ramzan Gamarigov (35 ετών), (κάτοικος οδού Lomonosov, αριθ. 4)· στις 3 Ιανουαρίου 2003 ο κ. Mashaev και τρία από τα παιδιά του, (κάτοικος οδού Yablotchnaya) και ο κ. Yunus Alimukaev· στις 4 Ιανουαρίου 2003: ο κ. Ismail Makhmudov (26 ετών) (κάτοικος οδού Gudermeskaya, αριθ. 33)· στις 14 Ιανουαρίου 2003: η κ. Angela Shakhmurzaeva, (31 ετών), ο κ. Hassan Ustarkhanov (28 ετών), ο κ. Aslan Baisultanov, ο κ. Aslan Musaev (25 ετών), (όλοι κάτοικοι της οδού Rosa Luxemburg, αριθμ. 23)· στις 3 Φεβρουαρίου 2003: ο κ. Hanpasha Bukhaev (30 ετών), (κάτοικος στο Noviye Aldy/Grosny)· στο Urus-Martan: στις 29 Ιανουαρίου 2003: η κ. Seda Tsagaraeva; στο Atchkhoi-Martan και τα περίχωρα: στις 15 Ιανουαρίου 2003: ο κ. Yaragi Ismailov (45 ετών), ο κ. Khizri Ismailov (40 ετών), ο κ. Aslan Ismailov (22 ετών), ο κ. Aslambek Ismailov (20 ετών) και ο κ. Yusup Daidaev (50 ετών) (όλοι κάτοικοι της οδού Orekhovaya, αριθ. 22)· στις 28 Ιανουαρίου 2003: ο κ. Taus Murtasov (30 ετών), (κάτοικος του χωριού Orekhovo, κοντά στο Atchkhoi-Martan)· στο Vedeno και τα περίχωρα: στις 27 Ιανουαρίου 2003: ο κ. Shamil Khabusiev (45 ετών), (κάτοικος του χωριού Neftyanka)· στο Shali και τα περίχωρα: στις 17 Ιανουαρίου 2003: ο κ. Islam Ibragimov (21 ετών) (κάτοικος του Shali), ο κ. Apti Saidulaev (25 ετών) (κάτοικος του Shali)· στις 4 Φεβρουαρίου 2003: ο κ. Idris A. Dakhaev (28 ετών) (κάτοικος του Serzhen-Yurt).

Γνωρίζει το Συμβούλιο σχετικά με αυτές τις πρόσφατες απαγωγές πολιτών· Παρακολουθεί με κάποιο τρόπο τις εξελίξεις σχετικά με τον αριθμό των απαγωγών καθώς και των εκτελέσεων μετά τις απαγωγές· Έχονταςπόψη αυτά τα επαναλαμβανόμενα εγκλήματα πολέμου που αποτελούν και εγκλήματα κατά της ανθρωπότητας εκ μέρους του ρωσικού στρατού στην Τσετσενία, σκοπεύει το Συμβούλιο να αναλάβει πολιτικές και νομικές πρωτοβουλίες ενώπιον των αρμόδιων διεθνών οργανισμών, όπως το Συμβούλιο της Ευρώπης και η Επιτροπή για τα Ανθρώπινα Δικαιώματα των Ηνωμένων Εθνών·

Απάντηση

(29 Σεπτεμβρίου 2003)

Το Συμβούλιο δεν έχει ενημερωθεί λεπτομερώς σχετικά με τις περιπτώσεις απαγωγών πολιτών που αναφέρονται στην ερώτηση. Βεβαίως το Συμβούλιο παρακολουθεί εκ του σύνεγγυς την κατάσταση στην Τσετσενική Δημοκρατία της Ρωσικής Ομοσπονδίας. Ωστόσο, δε διαθέτει τα μέσα για εκτενή επιτόπια εποπτεία. Για πληροφορίες στον τομέα αυτό το Συμβούλιο απευθύνεται στο Συμβούλιο της Ευρώπης.

Το Συμβούλιο θέτει το θέμα των παραβιάσεων των ανθρωπίνων δικαιωμάτων και του κράτους δικαίου στην Τσετσενική Δημοκρατία σε κάθε δυνατή ευκαιρία κατά τις συναντήσεις με τις ρωσικές αρχές. Οι ανησυχίες της ΕΕ εθίγησαν κατά το Συμβούλιο Συνεργασίας με τη Ρωσία στις 15 Απριλίου 2003, συμπεριελήφθησαν δε στην ημερήσια διάταξη της ΕΕ κατά τη σύνοδο κορυφής της Αγίας Πετρούπολης στις 31 Μαΐου.

Εξάλλου, η ΕΕ θα συνεχίσει να εκφράζει τις ανησυχίες της στο πλαίσιο διεθνών οργανισμών όπως ο ΟΑΣΕ και τα ΗΕ. Στη συνάρτηση αυτή, στις 7 Απριλίου 2003 η ΕΕπέβαλε ψήφισμα στην Επιτροπή των

ΗΕ για τα Ανθρώπινα Δικαιώματα, τονίζοντας τη σημασία του πλήρους σεβασμού των ανθρωπίνων δικαιωμάτων και καταδικάζοντας τις καταγγελλόμενες συνεχείς παραβιάσεις του διεθνούς ανθρωπιστικού δικαίου στην Τσετσενική Δημοκρατία, συγκεκριμένα τις ακούσιες εξαφανίσεις, τις αυθαίρετες κρατήσεις και τις εκτελέσεις. Το Συμβούλιοπενθυμίζει, ωστόσο, ότι αυτό το ψήφισμα δεν εγκρίθηκε από την επιτροπή των ΗΕ για τα Ανθρώπινα Δικαιώματα.